Ζαν-Ζυλ Αλασέρ

Ο Ζαν-Ζυλ Αλασέρ (Jean-Jules Allasseur, 13 ΙουνίουDossiers de proposition de Légion d'Honneur, 1852-1870, Παρίσι 2005 (pdf file) 1818 — 23 Μαρτίου 1903) ήταν Γάλλος γλύπτης, μαθητής του φιλέλληνα γλύπτη Πιερ-Ζαν Νταβίντ, του επικαλούμενου ντ' Ανζέ. Μάλιστα το 1858 συνεργάσθηκε με τον Αρμάν Τουσαίν στο να αποκαταστήσει το γλυπτό του Νταβίντ ντ' Ανζέ «La Jeune Grecque», προτού αυτό επιστραφεί στην ΕλλάδαEkaterini Kepetzis: «Bemerkungen zu David d’Angers als Republikaner und Philhellene», σημ. 43 (κείμενο on-line) το 1866.

Ο Αλασέρ γεννήθηκε στο Παρίσι. Φοίτησε στην École des Beaux-Arts, στο Παρίσι, και στη διάρκεια της μακράς σταδιοδρομίας του δημιούργησε προτομές, μνημειακές αλληγορίες και διακοσμητικά αρχιτεκτονικά στοιχεία για επίσημες παραγγελίες της Δεύτερης Γαλλικής Αυτοκρατορίας. Τιμήθηκε με το παράσημο του ιππότη της Λεγεώνας της Τιμής στις 7 Αυγούστου 1867.

Ο Ζαν-Ζυλ Αλασέρ πέθανε στο Παρίσι σε ηλικία 84 ετών. Η σορός του είναι θαμμένη στο κοιμητήριο της Montmartre (14ο Διαμέρισμα), όπου διατηρούσε το ατελιέ του.Dictionnaire des peintres à Montmartre, εκδ. Roussard, Παρίσι 1999

Επιλεγμένα έργα
 «Ο Μωυσής σωθείς από τα ύδατα» (La Découverte de Moïse, 1853 και σε μάρμαρο το 1859), το έργο που τον ανέδειξε και τον επέβαλε
 «Φρανσουά ντε Μαλέρμπ» (1853), μία από τις 86 όρθιες μορφές διάσημων Γάλλων στην Cour Napoléon του Εκτόρ Λεφυέλ, στο Παλάτι του Λούβρου.«Les 86 statues des hommes illustres» 
 Μνημείο του Ζαν Ροτρού σε ορείχαλκο (1866) στο Ντρε, που προσαρμόζει και απλοποιεί τα χαρακτηριστικά της διάσημης προτομής από τον Ζακ Καφιερί για το φουαγιέ της Comédie-Française.
 «Ο Άγιος Ιωσήφ» για τον Σαιν-Ετιέν ντυ Μον, Παρίσι
 «Ο Άγιος Κάρλο Μπορρομέο» (1867) για τον Σαιν-Ετιέν ντυ Μον
 «Ραμώ» (μάρμαρο, 1888) για την Εθνική Ακαδημία Μουσικής. Εκτέθηκε στο «Σαλόν» των Παρισίων του 1888.plate F/21/*7658]
 «Ο ψαράς», Μουσείο του Λούβρου
 «Λευκοθέα», Μουσείο του Λούβρου

Παραπομπές

Πηγές
 Το λήμμα «Αλλασέρ Ιωάννης-Ιούλιος» στη Νέα Ελληνική Εγκυκλοπαίδεια «Χάρη Πάτση», τόμος 4, σελίδα 385

Κατηγορία:Γάλλοι γλύπτες
Κατηγορία:Γάλλοι καλλιτέχνες του 19ου αιώνα